Стаклени жаби

Стаклени жаби — семејство безопашести водоземци пронајдени во Јужна Америка. Претходно биле дел од семејството гаталинки.Phylogenetic systematics of Glassfrogs (Amphibia: Centrolenidae) and their sister taxon Allophryne ruthveni Особеност на претставниците на ова семејство е проѕирноста на телото, особено на кожата.

 Опис 
Стаклените жаби се мали водоземци, обично со размери помеѓу 20–30 мм, освен Centrolene gekkoideum, кој може да порасне и до 75 мм. Тие многу личат на гаталинките, со рамни тела, широки и кратки глави и големи очи свртени нанапред што обезбедуваат двогледно гледање. Нивните зеници се хоризонтални процепи во текот на денот и речиси кружни навечер. Имаат долги, тенки нозе со вшмукувачки прсти што им помагаат да се придржат за лисјата. Нивните задни нозе имаат мрежа што ја подобрува стабилноста на несигурни површини.Zweifel, Robert G. Encyclopedia of Reptiles and Amphibians (неопр.) / Cogger, H.G.; Zweifel, R.G.. — San Diego: Academic Press, 1998. — стр. 94–95. — ISBN 0-12-178560-2.

Нивните грбови се типично зелени, кои се движат од жолтеникаво-зелена до маслинесто-зелена, понекогаш кафеава боја. Исклучителна одлика на стаклените жаби е нивниот речиси проѕирен стомак и граден кош, дозволувајќи им на нивните внатрешни органи — срцето, црниот дроб, системот за варење, па дури и јајцата кај бремените женки — да бидат видливи.Davig Badger, Frogs, Voyageur Press, 1995. ISBN 978-0-89658-674-1. Многу видови исто имаат и проѕирни или полупроѕирни мускули, коски и ткива.Taylor, 1951 : Two new genera and a new family of tropical American frogs. Proceedings of the Biological Society of Washington, vol.64, p.33-40

Овие жаби се добро прикриени, а некои имаат дури и зелени коски поради наслагите на жолчните соли. Два вида, Centrolenella fleischmanni и Centrolenella prosoblepon, имаат пигменти што го одразуваат инфрацрвеното зрачење како растенијата, помагајќи и во прикривањето и во регулацијата на температурата.Schwalm, P.; Starrett, P.; McDiarmid, R. Infrared reflectance in leaf-sitting neotropical frogs (англ.) // Science : journal. — 1977. — Vol. 196, no. 4295. — P. 1225—1227. — doi:10.1126/science.860137. — PMID 860137.

Мажјаците произведуваат пискливи или свиркачки звуци. Кај некои видови, еден жабин крик може да предизвика хор што се шири по речната струја.Tree jf Life. Centrolenidae. Explore the Tree of Life (2017)

 Начин на живот 
Стаклените жаби обично живеат во планинските тропски шуми. Многу видови живеат во близина на вода, особено брзотечни потоци и водопади. Меѓутоа, жабите не се непосредно поврзани со водата, а потрагата по храна, парењето и несењето јајца се случуваат на лисјата на дрвјата и грмушките.Elseviers World of Animals - Doris M Cochran, Amphibia, Elsevier, 1970. ISBN 90-10-00082-6. Само полноглавците се развиваат во вода, но по метаморфозата излегуваат на копно и никогаш не се враќаат во вода. Активни се во дождливо или многу влажно време. Во текот на денот се кријат во зеленило, излегувајќи од нивните засолништа дури во самрак.Cisneros-Heredia, D. F. & Mcdiarmid, R. W. Revision of the characters of Centrolenidae (Amphibia: Anura: Athesphatanura), with comments on its taxonomy and the description of new taxa of glassfrogs (англ.) // Zootaxa : journal. — 2007. — Vol. 1572. — P. 1—82. — ISBN 978-1-86977-148-5.

 Распространетост 
Опсегот на семејството ја вклучува тропска Средна Америка, тропските Анди, Сиера Невада де Санта Марта во Колумбија, Крајбрежната Кордиљера, Венецуела, Тобаго, Гвајанскиот Штит, басенот на Амазон и бразилската атлантска шума.Frost, Darrel R. Centrolenidae. Amphibian Species of the World: an Online Reference. Version 6.0. American Museum of Natural History (2017).

 Наводи 

 Надворешни врски 

 Amphibian Species of the World
 Centrolenidae in AmphibiaWeb Ecuador
 Centrolenidae in AmphibiaWeb
 Glassfrogs (Centrolenidae) Project
 Centrolenidae in the Tree of Life site
 Centrolenidae in ITIS
 Research on Centrolenidae
 Centrolenidae in Livingunderworld.org
 Centrolenidae in Animal Diversity Web
 Centrolenidae en InfoNatura 
 Fleischmann's glass frog at National Geographic 
 Various Frog Species __СОСОДРЖИНА__
__ИНДЕКС__

Категорија:Жаби